**A szakdolgozat formai követelményei**

**az EKE Hallgatói Követelményrendszer 51.§-a**

**és a Pszichológia Intézet elvárásai alapján**

* A szakdolgozat/diplomamunka terjedelme írásos munka esetén minimum 25 gépelt oldal (legalább 50 ezer karakter, szóköz nélkül) – amelybe a mellékletek, a jegyzetapparátus és az irodalomjegyzék nem tartoznak bele.
* A szakdolgozatot/diplomamunkát szövegszerkesztővel kell készíteni, A/4-es fehér papírra.
* Betűtípus: Times New Roman betűtípus.
* Betűméret: a szöveg 12-es, a jegyzet 10-es betűméretű.
* Sortávolság: másfeles sortávolság.
* Margó: baloldalon 3 cm-es margó, a többi 2,5 cm.
* Szöveg igazítása: sorkizárt. A fejezetek címe középre, a többi cím a baloldalra kerüljön.
* A fejezetek, alfejezetek stb. élesen különüljenek el a szövegrésztől (pl. a betűnagyság megváltoztatásán túl, félkövér, vagy dőlt szedés, stb.) előttük és utánuk egy-egy sor maradjon üresen.
* A szakdolgozatot egyoldalasan kell nyomtatni.

**A szakdolgozat/diplomamunka külső megjelenésének formai követelményei**

* A szakdolgozatot/diplomamunkát egy nyomtatott példányban kell benyújtani, illetve feltölteni az erre kialakított elektronikus felületre. A nyomtatott példányt a védés után visszakapja a hallgató.
* A kötött példányt fekete színű kemény kötésben kell benyújtani. A fekete kötésen középen a „SZAKDOLGOZAT” felirat, jobb oldalt alul a szerző neve, alatta benyújtás éve.

**Tartalomjegyzék**

* az oldalak számozása a belső címlap és a mellékletek kivételével minden oldalonkötelező (ajánlott a lap alján középen megjeleníteni)
* a főfejezeteket és az alfejezeteket is arab számokkal számozni kell, ennek mélysége a dolgozat jellegétől függ
* az alfejezeten belüli bontás feltétele, hogy egynél több alpontot tartalmazzon
* a tartalomjegyzékkel kapcsolatban elvárás, hogy csak három szintig jelenítse meg a tagolást (például 2.3.1 alpont)

**Belső tartalmi felépítés felosztása**

1.Bevezetés (a téma felvázolása, bemutatása; a témaválasztás indoklása, a dolgozat felépítésének vázolása)

2. Szakirodalmi áttekintés

3. Kutatási rész

3.1. Problémafelvetés

3.2. Hipotézisek

3.3. Vizsgálati módszer

3.4. Vizsgálati minta

3.5. Eredmények bemutatása

3.6. Következtetések

4. Összefoglalás

5. Irodalomjegyzék

6. Mellékletek

Nyilatkozat (megtalálható a követelmények végén doc.formátumban)

**Ábrák és táblázatok**

* az ábrákat (az ábra alatt) és a táblázatokat (a táblázat fölött) be kell számozni, és címmel kell ellátni.
* Példák:

1. táblázat: A vizsgálati minta bemutatása (forrás: a Szerző)

1. ábra: A fejlődés általános menete (forrás: Vezetéknév, 2012, 12. o.)

* a forrás megjelölése (amennyiben nem önálló/saját ábráról, táblázatról van szó)
* az ábrákra és táblázatokra utalni kell a szövegben (pl. lásd 3. ábra)
* a főszövegben csak az oda szervesen illeszkedő, részletesen elemzett, normál méretű táblázatok, ábrák, stb. helyezhetők el
* a kiegészítő, illusztratív jellegű táblázatok, ábrák, stb. a mellékletbe helyezendők el

**Hivatkozások**

Felhívjuk a hallgatók figyelmét a forráskritika alkalmazására: ne használjanak olyan forrásokat, melyek ellenőrizetlen, lektoráltalan, szerző nélküli forrásból származnak (pl. Wikipédia, blogbejegyzések, Youtube videók, NLC, Dívány.hu…).

Amennyiben bizonytalan a forrás használhatóságában, konzultáljon témavezetőjével.

**Hivatkozás a szövegben**

1. *Egy szerző* esetén a szövegben az adott munka szerzőjének vezetéknevével s attól vesszővel elválasztva a tanulmány megjelenésének dátumával kell hivatkozni, zárójelben.

Egy közelmúltban végzett vizsgálatban (Sternberg, 1997)…

1. *Amennyiben a szerző neve a szöveg része (nem zárójelben szerepel), úgy a tanulmány megjelenésének évét zárójelben közvetlenül a szerző nevét követően jelezzük.*

Sternberg (1997) két csoport hiperaktivitását hasonlította össze…

1. *Azon ritka esetekben, amikor mind a szerző neve, mind a hivatkozott évszám a szöveg szerves részét képezi, nincs szükség zárójelben újabb hivatkozást tenni.*

1983-ban O’Hara rámutatott a depresszió gyakoribb előfordulására…

1. *Ugyanazon bekezdésen belül, amennyiben az idézett tanulmány nem keverhető össze más tanulmányokkal, nincs szükség az évszám újbóli feltüntetésére ismételt hivatkozáskor.*

Egy közelmúltban végzett vizsgálatban (Smith, 1998) rámutatott … Smith szintén kimutatta, hogy …

1. *Két szerző esetén a szerzők nevét „és”-sel összekötve kérjük feltüntetni (pl. Black és White, 2011).*
2. *Kettőnél több szerző esetén a szövegben csak az első szerző nevét és azt követően az „és mtsai” rövidítést alkalmazzuk. (pl. Sternberg és mtsai, (1999)*
3. *Több tanulmányra való hivatkozáskor egy zárójelen belül a tanulmányokat az irodalomjegyzékben kialakított sorrendnek megfelelően rendezzük.*

Korábbi kutatások (Davison, 1976, 1985, 1991)

1. *Ha ugyanazon szerző vagy szerzők ugyanabban az évben megjelent több tanulmányára hivatkozunk, akkor ezeket a, b, c stb. betűkkel különböztetjük meg egymástól, mind a szövegben, mind az irodalomjegyzékben.*

Korábbi kutatások (Koyokoshi, 1976a, 1976b, 1976c), esetleg (Koyokoshi, 1976a–c)

1. *Több szerzőre való hivatkozáskor egy zárójelen belül, a különböző szerzőket pontosvesszővel választjuk el egymástól, és alfabetikus sorrendbe rakjuk.*

Korábbi kutatások (Koyokoshi, 1976a, 1976b; O’Leary, 1992, 1993; Pols, 1926)

1. *Szó szerinti idézés esetén a szövegben az idézett részt idézőjelbe kell tenni, dőlt betűvel megjeleníteni illetve zárójelben a szerző neve és az évszám mellett az idézett szöveg megtalálhatóságának pontos oldalszámát is jelölni kell.*

a szerzők hangsúlyozzák, hogy „*az öngyilkosság hátterében … található*” (Sow és Blum, 1978, 156–157).

**Irodalomjegyzék**

A szövegben megjelölt hivatkozások mindegyikének szerepelnie kell az irodalomjegyzékben, ugyanakkor nem szerepelhet az irodalomjegyzékben olyan tanulmány, amelyre a szövegben nincs hivatkozás. Az irodalomjegyzéket alfabetikus sorrendben kell szerkeszteni. A Dr. előtag ne szerepeljen a név előtt.

Ugyanazon szerző(k) különböző művei a megjelenés sorrendjében kövessék egymást.

Az irodalomjegyzék elkészítésében a következő szabályok követendőek:

1. **Folyóiratban megjelent cikkekre való hivatkozás:**

Szerző(k) vezetékneve és keresztnevének kezdőbetűi, a megjelenés éve zárójelben, a cikk címe, a *folyóirat címe* (teljesen kiírva – a rövidítések nem megengedettek) és *évfolyamszám* dőlt betűvel (füzetszám zárójelben, álló betűvel), végül oldalszám.

Borbély, T. B. & Pecze, M. (2006). A munkafüggőség (workaholism) szakirodalmi áttekintése. *Addiktológia,* *5* (4). 359-381.

Capote, R. B., Jellow, L. H., & Truman, G. G. (1997). Some Thoughtson Sport Psychology. *The International Journal of Psychology and Sports, 11*(5), 209–226.

1. **Könyvre való hivatkozás:**

Szerző(k) vezetékneve és keresztnevének kezdőbetűi, a megjelenés éve zárójelben, a *könyv címe* dőlt betűvel, város: kiadó.

Mérei, F., & Binét, V. Á.:(1970). *Gyermeklélektan*. Budapest: Gondolat Kiadó

Rose, R. K., & O’Connor, R. B. (1967). *The Myth of Depression.* New Orleans: Blue- Bird Press.

1. **Tanulmánykötetben megjelenő cikkre történő hivatkozás:**

Szerző(k) vezetékneve és keresztnevének kezdőbetűi, a megjelenés éve zárójelben, a cikk címe, majd: In. Ezt követi a szerkesztők neve, zárójelben jelezve, hogy szerkesztett könyvről van szó – (szerk.) vagy (Ed.), (Eds.) –, majd a *könyv címe* dőlt betűvel (zárójelben a hivatkozott cikk oldalszáma -tól -ig), város: kiadó.

Füredi, J & Füredi, J. (2000). A munkamánia – avagy a köztiszteletben álló addikció. In Németh, A. & Gerevich, J. (szerk.), *Addikciók* (260-275). Budapest: Medicina.

Fromberg, B. Q., & Toborg, R. S. (1985). The Epidemiology of Depression. In R. K. Gamma, L. F. Roberts, & C. A. O’NEIL (Eds.), *New Perspectives in Depression Research* (123–145). Oklahoma City: Young and Young.

1. **Web-címeknél**

Internetes hivatkozás mintája: Az URL cím végén soha ne szerepeljen pont; a letöltés jelzését önálló, zárójeles mondatként kezeljük (azaz a záró zárójel után szintén nem áll pont).

Alsaker, F. D. (2014): Bullying in Kindergarten. Letöltve : 2016.09.06. <http://www.education.com/pdf/kindergarten-bullying>

U.S. Department of Health and Human Services (1990). The health benefits of smoking cessation. Letöltve: 2009. 04. 05. <http://profiles.nlm.nih.gov/NN/B/B/C/T/_/nnbbct.pdf>

NYILATKOZAT

Alulírott …………………………………………………...., büntetőjogi felelősségem tudatában kijelentem, hogy az általam benyújtott, …………………….…………………… …………………………………………………………. című szakdolgozat (diplomamunka) önálló szellemi termékem. Amennyiben mások munkáját felhasználtam, azokra megfelelően hivatkozom, beleértve a nyomtatott és az internetes forrásokat is.

Tudomásul veszem, hogy a szakdolgozat elektronikus példánya a védés után az Eszterházy Károly Egyetem könyvtárába kerül elhelyezésre, ahol a könyvtár olvasói hozzájuthatnak.

Kelt:……………….., …..…… év …………..…….. hó ……… nap.

…………………………………..

aláírás